ВЛАДО КАМБОВСКИ

А

кадемикпроф. дрВладо Камбовски рођен је 5. јануара 1948. у Битољу. Дипломирао је на Прав­­ном фа­кул­тету у Скопљу 1970. године као нај­­­бољи сту­дент у генерацији. Исте године иза­бран је за ас­и­стента-при­правника на Катедри за кри­вично пра­­­во. На Правном факултету у За­гре­бу маги­стри­рао је 1975. го­дине тезом *Добровољно одрицање од извршења кри*­*вичног дје*­*ла*. Го­ди­не 1977. по­чео је да држи пре­давања на прав­ним фа­к­ул­те­ти­ма у Скопљу и Битољу и на Фа­култету за без­б­јед­ност у Скопљу. На Правном фа­к­ул­тету у Скопљу 1980. одбра­­нио је док­тор­ску ди­сер­та­­ци­ју *Проблем неуспје*­*ха кривич*­*ног права* и исте године изабран је у звање доцента на предмету Кри­­­вично право, а затим и за декана Факултета за без­б­јед­ност. Од 1984. до 1986. године био је директор Инс­ти­ту­та за социолошка и поли­тичко-правна истраживања у Скопљу.

Био је потпредсједник Извршног савјета Народне скупштине (Собраниа) Македоније (1986–1989), члан Савезног извршног вијећа и савезни секретар за правосуђе и управу (1989–1992), те предсједник републичке Комисије за односе са вјерским заједницама и групама (1989). Упоредо са наведеним дуж­ностима, предавао је на Правном факултету у Скопљу, на којем је 1992. го­дине изабран у звање редовног про­фесора. Држао је предавања и на пост­ди­пломским студијама за казнено право и криминологију. Од 1998. до 1999. био је министар правде у Влади Републике Ма­­­ке­до­ни­је.

Изабран је 10. маја 2006. за редовног члана Ма­кедонске академије наука и умјетности. Био је потпредсједник ове научне институције 2008–2011. и пред­сјед­ник 2011–2015. го­дине. За иностраног чла­на Академије наука и умјет­но­сти Републике Српске иза­бран је 21. децембра 2012. године. Члан је још и Ев­роп­ске академије наука и умјетности, Свјетске академије умјетности и нау­ка и ино­страни члан Бугарске академије наука. Руководи Центром за стратегијска ис­траживања при МАНУ.

Основна научна преокупација академика Камбовског обухвата кривично право и филозофију права. Најзначајнији резултати његовог научног анга­жо­вања и у цјелокупног система казненоправне науке представљени су у ње­говом капиталном дјелу *Казнено право*, најопширнијем и најсадржајнијем на­уч­ном дјелу у македонској кривичноправној литератури. Објавио је око 40 књига, око 350 научних и стручних радова и неколико уџбеника из области кривичног права, који си преведени на више језика. Активно је учествовао на број­ним ме­ђу­народним скуповима и кон­гре­сима у Будви, Истанбулу, Ха­ва­ни, Тел Авиву, Стразбуру, Москви, Пе­ки­нгу, Буд­ви, Копаонику, Зла­ти­бору...

Најважнија дјела: *Меѓу­народно казнено право*, Скопје 1998; *Сред­но*­*ве*­*ков­ното обичајно каз­не­но право*, Зборник на МАНУ „Ма­ке­дон­ско­то оби­чајно право”, Скопје 2000; *Учество на повеќе лица во казненото дело*, Скоп­је 2001; *Казнено-правна­та ре­фор­ма пред предизвиците на XXI век*, Скоп­је 2002; *Корупцијата – најголемо оп­ште­ствено зло и закана за правната држ­а*­*ва* (коаутор), Скопје 2002; *Каз­не­но право – Општ дел*, Скопје 2004, 20052; *Прав­да и внат­реш­ни ра­бо­ти на Европската унија*, Скопје 2005; *Ор­га*­­*ни­зи­ран криминал*, Скоп­је 2005; *Судско право*, Штип 2010; *Филозофија на пра­во­то*, Скопје 2010; *Казнено пра­во: општ дел* (универзитетски уџбе­ник), из­ми­је­њено и до­­пуњено издање, Скопје 20114; *Казнено право: посебен дел* (ко­ау­тор), из­ми­јењено и допуњено издање, Скопје 20115; *Право на Ев­ропска Уни­ја: од Париз до Лисабон* (коаутор), Скопје 2012.